CELEX: 62013CN0642
Language: hr
Date: 2013-12-04 00:00:00
Title: Predmet C-642/13 P: Žalba koju je 4. prosinca 2013. podnio Villeroy & Boch — Belgija protiv presude Općeg suda (četvrto vijeće) od 16. rujna 2013. , donesene u spojenim predmetima T-373/10, T-374/10, T-382/10 i T-402/10, Villeroy & Boch protiv Komisije

15.2.2014   
            
            
               HR
            
            
               Službeni list Europske unije
            
            
               C 45/23
            
         Žalba koju je 4. prosinca 2013. podnio Villeroy & Boch — Belgija protiv presude Općeg suda (četvrto vijeće) od 16. rujna 2013., donesene u spojenim predmetima T-373/10, T-374/10, T-382/10 i T-402/10, Villeroy & Boch protiv Komisije
   (Predmet C-642/13 P)
   2014/C 45/40
   Jezik postupka: nizozemski
   
      Stranke
   
   
      Žalitelj: Villeroy & Boch — Belgija (zastupnici: O. W. Brouwer i N. Lorjé, Rechtsanwälte)
   
      Druga stranka u postupku: Europska komisija
   
      Zahtjev
   
   Žalitelj od Suda zahtijeva da:
   
               —
            
            
               ukine presudu Općeg suda (četvrto vijeće) od 16. rujna 2013. u spojenim predmetima T-373/10, T-374/10, T-382/10 i T-402/10, Villeroy & Boch/Komisija, u dijelu u kojem je odbijen zahtjev žalitelja;
            
         
               —
            
            
               podredno, ukine prvu točku izreke presude od 16. rujna 2013. u dijelu u kojem se odnosi na žalitelja;
            
         
               —
            
            
               dodatno podredno, po načelu pravičnosti umanji novčanu kaznu koja je žalitelju izrečena u članku 2. sporne Odluke od 23. lipnja 2010.;
            
         
               —
            
            
               dodatno podredno, ukine presudu Općeg suda od 16. rujna 2013. i predmet vrati Općem sudu;
            
         
               —
            
            
               uvijek s nalaganjem snošenja troškova Komisiji.
            
         
      Žalbeni razlozi i glavni argumenti
   
   Žalitelj smatra da pobijanu presudu treba ukinuti iz sljedećih razloga:
   
               1.
            
            
               
                  
                     Prvim žalbenim razlogom
                   navodi se da je Opći sud iskrivio dokaze time što neopravdano nije uzeo obzir činjenice koje je naveo žalitelj — bitne za njegovo mišljenje — a koje su razmatrane na usmenoj raspravi pred Općim sudom.
            
         
               2.
            
            
               
                  
                     Drugim žalbenim razlogom
                   suprotstavlja se kvalifikaciji činjenično i pravno samostalnog ponašanja u navodno jedinstvenu, kompleksnu i produženu povredu. Nadalje je primjena načela „jedinstvene, kompleksne i produžene povrede” protivna pravu na pošten postupak, ispravno suđenje i pravno nužno ispitivanje koje je trebao provesti Opći sud.
            
         
               3.
            
            
               
                  
                     Trećim žalbenim razlogom
                   žalitelj iznosi da je Opći sud propustio provesti propisno sudsko ispitivanje, čime je povrijeđeno pravo na djelotvornu pravnu zaštitu koja je zajamčena pravom Unije.
            
         
               4.
            
            
               
                  
                     Četvrtim žalbenim razlogom
                   ističe se da izrečena novčana kazna u svakom slučaju ne može biti utemeljena na rezultatu ispitivanja Općeg suda i da je neproporcionalna.